હોલમાં છોકરીની સગાઈનું ફ્ંક્શન ચાલી રહ્યું હોય… સગાં-વહાલાં અપ-ટુ-ડેટ તૈયાર થઈને હાજર હોય… ખાણી-પીણી ચાલી રહી હોય… આખો માહોલ એકદમ ગરિમાપૂર્ણ હોય… અને અચાનક હોલમાં હીરોની એન્ટ્રી પડે… હીરો ઘોડા પર બેઠો હોય… એ પણ પાછો સાદો ઘોડો નહીં, રંગેલો ઘોડો… આખેઆખો લીલો રંગેલો ઘોડો… બંધ હોલમાં ઘોડો ધીમી ચાલે કન્યા પાસે આવે… કન્યાને હીરો ઊંચકીને પોતાની આગળ, ઘોડા પર બેસાડી દે… ઘોડો ચાલવા લાગે… ઘોડો અને તેના પરના બે અસવાર હોલમાંથી બહાર નીકળી જાય… કન્યાનો મંગેતર હાથ ઘસતો રહી જાય…